ચાલુ વર્ષે ધો.૧૦ માં કોમ્પ્યુટર વિષય દાખલ કરેલ છે. જાગરૂકતાના અભાવે વિષય પસંદ કરનાર વિદ્યાર્થીઓની સંખ્યા ઘણી ઓછી છે. ઇન્ફર્મેશન ટેકનોલોજી અને વિજ્ઞાન યુગમાં આ વિષયની તાતી જરૂરિયાત છે. તેના તરફ વધુ સભાનતા કેળવી આવનારા વર્ષોમાં વધુ વિદ્યાર્થીઓ તેનો લાભ ઉઠાવે તે ખૂબ જરૂરી છે. ધો.૧૦ ના ગણિત-અંગ્રેજી-વિજ્ઞાનના વધારાના વર્ગો પણ નિયમિત રીતે લેવાય છે. તેમાં આપના સંતાનો નિયમિત રીતે હાજર રહે તે અંગે ધ્યાન આપશો તેવી આશા રાખું છું.